remissie
albert et isabelle ry savoir faisons a tous
presens et advenir nous avoir receu lhumble supplication
gerard de buyct fils de jehan de nuyst josne homme
a marier contenante que dans ?actan.. il s’est tousiours
bien et honnestement et paisiblement comporte et
mesmement soub obeissance de notre mere et ste
eglise et en la foy catholicque apostoliqque er romaine
sans avoir adhere aulcunne secte ny commis delicts
meritant chaston et que touttefois il est advenu
que le xi jour du mois de juin 1606 il estoit
alle villaige de la chapelle st lambert pour jouer
a la palme et ayant gaingne quelque cincquante
patars il avecque ses compaignons en nombre de
cincque ou six sen vont retourner a lane lieu de
leur demeure ou ilz ont alle a la taverne ilz ont
trouve ung nomme estienne smale et le cure
dudict lieu et le cure dudict villaige de chapelle st
lambert lequel estienne voyant ledict gerard
disait a luy voila mon galand a quoi le mesme
gerard respondit ouys et lui dfemandoit ledict estienne
en ceste maniere ou avez este hier au soir
surquoi ledict gerard luy repondit et bien navez
vous jamais faict mal et apres ce ledict estienne
luy appela laron de nuyct ad cause que les
chevaulx d’iceluy gerard avoint mange par
nuy lherbe dun pretz lequel thiry de haulfenne
et pierre moitonnant tenayent par louaige disant
le mesme estienne que ceulx qui mangeoyent
les pretz de nuyct estoit larve a cause que lesdict
gerard et estienne par ce propos comencharent a
battre lung lautre a coups de poings sans armes
qui par assistence de ceux qui y estoient presens
ont este separez et eschartez arriere lunge de lautre
et fut ledict estienne enferme en la chambre de
ladicte taverne et peu apres ledict disoit a sa soeur
marguerite et a sa femme qui restoient presens
qui vouloit retourner a sa maison et allant avecq
icelles et passant devant ledict gerard et godefroit
de nuyct son frere lors y present le mesme estienne
crioit iteratinement a haulte voix audit gerard
et godefroit et leurent de nuyct ses freres avecq ung
nomme jehan dindal ilz se commencharent de nouveau
a combattre avecque ledict estienne avec des bastons
quilz prindrent de la haye saulf que ledit dindal
avoit une espee a laquelle bataille surment feu
jehan smale frere dudict estienne qui print
aussi un baston de la haye pour assister ledict
estienne son frere et ledit gerard donnet ung
coult de baston sur la teste diceluy feu jehan
smale dont il tomboit a terre et mourut
le lendemain au tresgrand regret diceluy gerard
a raison de quoi il sest absente depuis se nosant
retournet en cestuy notre pays craindant la
rigeur de justice non obstant que sondict frere
jan de nuyct a faict accorder et paix avecque
la veuve dudit defunct et des pro...mes ???
comme ledict suppliant dict , nous apartante icelluy
suppliant treshumblement requis par la dolorense
passion de notre sr jesuchrist laquelle il a
souffert a larbre de la croix le jour du bon vendredi
quil nous plaise lui accorder grace et pardon
que causera quil pouldra continuer en bonne
et obeissance de ladicte mere ste eglise et foy chatolicque
apostolicque romaine qui aultrement sen doyant
tousiours obstenter seroit en danger tomber en plus
grand malheur et sa totale ruyne et desplaisir
poura cest il que nous les choses a dessusdites
considerees suppliant inclinans a sadicte
requete en lui vueillans en ce presemerer
grace et misericorde a rigeur de la justice avoit
ou cas sudict quite remis et pardonne quitous en
remetons et pardonnons de grace speciialle
par cestes le cas et homicide dessudict avecq
toute payne et amende corporalle et criminelle
duquoy pour cause et occasion cas il a ou peult
avoir mesprins ou estre encourru envers nous et justice
et l’avons quand a ce restituee et restituons par cestes
a sa bonne fame et renommee en notredict pays de brabant
oultre mense par tous ailleurs et a ses biens non confisques
saulcuns il y a ainsi quil estoit avant ladvenu dudict
cas imposant surce silence perpetuel a notre cheir et feal
procureur generael en brabant a notre drossaert de
brabant et a tous aultres noz justiciers et
officiers quelz conques et aussi a ceulx de noz
vasseaulx satisfaction preallablement et avant
toute oeuvre faicte a la parte interessee se faictenes
et elle y chiet civillement tant seulement pour veu que
ledict suppliant sera tenu de amender ledict cas envers nous
civillement solon lexigence de cas et la faculte de sesdicts
biens et aussi paier les fraictes et mises de la justice
le tout a larbitraige et tauxation de nos aimes et feaulx les
chancellier et gens de notre conseil en brabant
que commectons a ce de notre conseil que appelez ceulx
qui pour ce seront a appeller ilz procedent bien et
deuement a la veriffication et intermement de ces presentes
et a larbitraige et tauxation de ladicte amende fraicte et
mises de justice ainsi quil appertiendra lequel intermemeent
ledict suppliant sera tenu de requirer et soy presenter en personne
en notredict conseil en six mois prochain venants et
cefaict et ladicte amende fraictes et mises de justice
tauxer moderes et payer la et ainsi quil appertiendra
ils tous aultre nostres justiciers et officiers et laissent
ledict suppliant de notre prensence grace remission et
pardon selon et an la forme et maniere que dict
est paisiblement
plainement et perpetuellement joyer et
user sans en ce luy faire mectre ou donner ne souffrir
estre faict mis ou donne lores ne pour le temps
advenir en corps ny en biens quelque destourbier
ou empeschement au contraire ainssi son corps ou
aulcuns de sesdicts biens non confisquez estoient ou
sont pour ceprins arrestez ou empechez les
mectent ou facent mestre incontient et sans
dilay et plaine delivrance car ainsi nous plaist
il et affin que ce soit chose ferme et estable a
touiours avons faicte mettre notre seel a ces presentes
saulff en aultres choses nostre droict et lantruy
toutes donnees en nostre ville de bruxelles le vendredi
sainct de lan de grace mil six cent et huit
sur la ???cque estoit escript par les archicucq
et soussigne de witte et seele avec un grand
seau en cire verde pendant et cordes soyes.